cyanic-selkie/wikianc huggingface dataset:
Աթաբասկյան լեզուներ
Աթաբասկյան լեզուներ անվանումը 1826 թվականին Կանադայի Աթաբասկա լճի (կրի լեզվով՝ Aδapaska˙w) անվան հիման վրա արհեստականորեն հորինել է Գալլատինը՝ Թոմաս Ջեֆերսոնի ընկերը և ԱՄՆ-ի ֆինանսների նախարարը ։ Չնայած այս անվանումը տարածված է լեզվաբանների և մարդաբանների շրջանում, հետազոտողները ավելի ու ավելի հաճախ են սկսում օգտագործել «դենե լեզուներ» անվանումը, որը գործածում են լեզվակիրները։ Օրինակ՝ 2012 թվականին մասնակիցների պահանջով «Աթաբասկյան լեզուների կոնֆերանսը» վերանվանվեց «Դենե լեզուների կոնֆերանսի»։
Ծանոթագրություններ
Կատեգորիա:ԱՄՆ-ի լեզուներ Կատեգորիա:Կանադայի լեզուներ
Վերխնյայա Օզերյանա
Վերխնյայա Օզերյանա (Верхня Озеряна), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1852 թվականին։
Դրեզդենի խորան
Դրեզդենի խորան, Ալբրեխտ Դյուրերի խորանի պատկեր (կենտրոնական վահանակ՝ 117×96,5 սմ, կողային վահանակներից յուրաքանչյուրը 114×45 սմ), որը թվագրվում է 1496-1497 թվականներին (վերջնականապես ավարտվել է 1503-1504 թվականներին)։ Ներկայումս գտնվում է Դրեզդենի պատկերասրահում ։
Վերխնյայա Օզերյանա
2001 թվականի տվյալներով Վերխնյայա Օզերյանա գյուղում բնակվում էր 239 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 362,12 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1852 թվականին հիմնադրված բնակավայրեր
Դրեզդենի խորան
Պատմություն
Խորանը նախատեսված էր Վիտենբերգ (das Schloss Wittenberg) ամրոցի մատուռի համար, սկզբում դրա միայն կենտրոնական մասն է պատրաստված եղել Մարիամ Աստվածածնի և մանկան պատկերով։ Տեմպերային նկարչության տեխնիկայի ընտրությունը, հավանաբար, կապված է եղել աշխատանքը արագացնելու ցանկության հետ (մինչդեռ այս տարածաշրջանում յուղանկարչությունը արդեն տարածված է եղել) ։
1503-1504 թվականներին, հնարավոր է, ժանտախտի համաճարակի հետ կապված, խորանին ավելացվեցին երկու կողային վահանակներ՝ «Անտոնիուս կրակով» հիվանդների հովանավոր Սուրբ Սեբաստիանի և Անտոն Մեծի պատկերներով։ Կողային վահանակների հեղինակությունը շատ հակասությունների առարկա է եղել, ենթադրվել է, որ դրանք պատրաստել են Դյուրերի աշակերտները, կամ հոլանդացի նկարիչները կամ Լուկաս Կրանախ Ավագը, ով այդ ժամանակ ապրել էր Վիտենբերգում։
Կառուցվածք
Տրիպտիխը, հակառակ ավանդույթի, նախատեսված չէ եղել ծալելու համար, նաև նրա թևերի հակառակ կողմերը ներկված չեն եղել։
Կենտրոնական մասում պատկերված է Մարիամ Աստվածածինը՝ կռացած քնած Հիսուսի վրա։ Երեխայի կողքին, բարձին պառկած լայն պատուհանագոգի վրա պատկերել է մի գիրք, որը Սուրբ Գրությունների խորհրդանիշն է, և տանձ, որը կուսական մեղքն է։ Մարիայի կերպարը հիշեցնում է Դիրկ Բաուտսի աշխատանքները, որի կտրուկ քանդակագործական մոդելավորումը նմանվում է Ֆրանչեսկո Սկվարչոնեի և Անդրեա Մանտենյայի ոճին։ Ենթադրվում է, որ նկարիչը Մերիին նկարել է իր կնոջ՝ Ագնես Դյուրերի նկարից։ Հետին ֆոնին տեսանելի է Սուրբ Հովսեփի արհեստանոցը, նաև Դյուրերը ցույց է տալիս սենյակի խորությունը՝ համապատասխան գծային հեռանկարի օրենքների։ Նկարի գունագեղությունը շատ զուսպ է։ Երկու հրեշտակները պահում են Կույսի գլխի վրայի առատորեն զարդարված պսակը, մյուսները զբաղված են սենյակի մաքրման աշխատանքներով։
Գրականություն
Կատեգորիա:Դրեզդենի պատկերասրահի նկարներ Կատեգորիա:Եռապատկերներ Կատեգորիա:Նկարներ այբբենական կարգով
Գամովո (այլ կիրառումներ)
Գամովո, կարող է վերաբերել՝
Օբուսե
Օբուսե (小布施町), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 19,07 կմ², բնակչությունը՝ 10 896 մարդ, իսկ խտությունը 571,37 մարդ/կմ²։
(3419) Գութ
(3419) Գութ (Guth), աստերոիդ աստերոիդների գոտու արտաքին մասում։ Հայտնաբերվել է 1981 թվականի մայիսի 8-ին Լադիսլավ Բրոժեկի կողմից Կլետում ։
Միջին հեռավորությունը Արեգակից կազմում է 3,21259 ա. մ., առավելագույնը մոտենում է 3,0087 ա. մ. հեռավորության վրա և հեռանում 3,4165 ա. մ. ։ Արեգակի շուրջ մեկ ամբողջական պտույտ է կատարում 2103,2 երկրային օրվա ընթացքում, իր ուղեծրով շարժվելով միջինում 0,171167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,56° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Լադիսլավ Բրոժեկի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Օբուսե
Բնակչություն
Բնակչությունը կազմում է 10 896 մարդ (2014 թվականի օգոստոսի 1), խտությունը՝ 571,37 մարդ/կմ²։
Սիմվոլիզմ
Ավանի ծառը համարվում է շագանակենին, ծաղիկը՝ խնձորենու ծաղիկը ։
Արտաքին հղումներ
Կատեգորիա:Ճապոնիայի բնակավայրեր
Կայեն և Աբել
Կայենը և Աբելը, ըստ Աստվածաշնչի, Ադամի և Եվայի որդիներն էին։ Աստվածաշունչը նշում է որ Կայենը, սպանելով իր եղբայր Աբելին, դարձավ մարդկային պատմության մեջ առաջին մարդասպանը, իսկ Աբելը՝ առաջին մարտիրոսը։
Տես նաև
Կատեգորիա:Գիրք Ծննդոց Կատեգորիա:Հուդդայական առասպելաբանություն
Քունգ ֆու Պանդա: Տոնական թողարկում
«Քունգ ֆու Պանդա։ Տոնական թողարկում» ( Kung Fu Panda Holiday Special), կարճամետրաժ անիմացիոն մուլտֆիլմ, որը ստեղծվել է DreamWorks Animation արտադրության կողմից 2010 թվականին։ Մուլտֆիլմը նկարվել է Մարկ Օսբորնի և Ջոն Ստիվենսոնի կողմից։
Մուլտֆիլմի գործողությունները ծավալվում են մեր օրերում, Չինաստանում։
Սյուժե
Ֆիլմի սկզբում, ծագող արևի ֆոնին, դուրս է գալիս Պոն։ Նա ասում է. «Իմ սուրը քո սրի դեմ, չարագործ։ Եկել է թագավորի արցունքների վերջը։», և կիսում է հսկա մանուշակագույն սոխը։ Հետո ասում է. «Ես կտրեցի սոխը, հայրիկ»։ Ճիշտ այսպես նա կտրտում է մնացած բանջարեղենը։ Երբ ապուրը պատրաստ է, նա փոխանցում է այն հաճախորդին՝ նապաստակին։ Նապաստակը փորձում է այն և ասում. «Ինչ համեղ է»։ Այդ ժամանակ հանկարծ հայտնվում է Տայ Լունգը։ Նա հարձակվում է Պոյի վրա և փորձում է ուտել նրան։ Պոյի հայրը ասում է Տայ Լունգին. «Սպասիր, խնդրում եմ, մի կեր իմ որդուն, ավելի լավ է փորձիր համեղ արիշտայով ապուրը»։ Կողքով թրջում է նապաստակը, ասելով. «Ինչ համեղ է»։ Տայ Լունգը դնում է Պոյին իր երախի մեջ, բայց նա մեծանում է, հարձակվում է Տայ Լունգի վրա և հաղթում նրան։ Հետո Պոն ասում է հորը. «Կներես հայրիկ, բայց չարը չի հանգստանում տոներին», և հեռանում է։ Հայրը փորձում է համոզել որդուն չգնալ, բայց այդ պահին կաթսայից դուրս է գալիս վիշապը և բռնում նրան։
Իրականում այս ամենը Պոյի հայրը տեսնում էր իր երազում։ Նրանք իջնում են ներքև, որպեսզի նախապատրաստվեն տոնին։ Ամենավերին դարակոմ Պոն գտնում է չինական լապտեր, որը պատրաստել էր դեռ մանուկ հասակում։ Այդ ժամանակ գալիս է վարպետ Շիֆուն։ Նա պատմում է Պոյին Ձմեռային խնջույքի մասին, և ասում է, որ Պոն պետք է ընդունի բոլոր հյուրերին։ Նրանք դուրս են գալիս փողոց։ Նրանց վազելով մոտենում է խոզը և ասում. «Վիշապի մարտիկ, արագ, կամրջի վրա ավազակներ են»։ Երբ Պոն հասնում է կամրջին Հնգյակն արդեն այնտեղ է լինում։ Պոն միաժամանակ պատմում է նրանց Ձմեռային խնջույքի մասին և կռվում ավազակների հետ։ Պոն և Շիֆուն գնում են պալատ, որպեսզի ընտրեն խոհարարին և հանձնեն նրան մրցանակը, Ոսկե Գդալը։ Պոն չի հասցնում համտեսել ուտելիքը, երբ պահակները տանում են մրցույթի առաջին մասնակցին՝ նապաստակին, Վո Հոպ անունով։ Պոն հարցնում է, թե ինչու տարան նապաստակին, և նրան պատասխանում են, որ նա է խնջույքի տերը, և որ նրա ամեն շարժումն ունի իր իմաստը։ Պահակները հասկացել են այդ շարժումը որպես Կուն-շուի նշան, որը մերժման նշանն է։ Արդյունքում խոհարարը անարգված է իր գյուղի բնակիչների հետ միասին։ Հետո ցույց են տալիս, թե ինչպես են թիկնապահները տանում նապաստակին իրենց գյուղ, քանդում Մեծ Չինական պատը և դուրս հանում գյուղի տարածքը նրա սահմաններից։ Հետո ցույց են տալիս, թե ինչպես է նապաստակի գյուղի վրա հարձակվում բազմաթևանի վիշապը։ Պոն ասում է, որ ընդամենը բարևում էր կապիկին։ Պոն որոշում է բոլոր խոհարարներին տալ բացասական պատասխան, իսկ Ոսկե Գդալը հանձնել հորը։ Բայց հայրը հրաժարվում է ուտելիք պարտրաստել քունգ ֆու վարպետների համար, քանի որ նա չի կարող թողնել իր հաճախորդներին։ Պոն վերադառնում է խոհանոց։ Հանկարծ հայտնվում է առաջին խոհարարը։ Պոն առաջարկում է նրան, խոհարարություն անել Ձմեռային խնջույքի ժամանակ, բայց նապաստակը հրաժարվում է, ասելով, որ եկել է Պոյի հետ կռվելու։ Նա սկսում է հարվածել Պոյին բամբուկե գդալով, բայց Պոն չի պատրաստվում կռվել։ Նա բռնում է նապաստակին ականջներից, դնում կաթսայի մեջ և ծածկում կափարիչով։ Պոն կանչում է Հնգյակին, որպեսզի նրանք օգնեն սեղանը գցել, իսկ ինքը խոհարարի հետ գնում է խոհանոց։ Վերջապես ամեն ինչ պատրաստ է և վարպետները հավաքվել են սեղանի շուրջ։ Շիֆուն խնդրում է Պոյին կարդալ Վարպետների հավատի ներածական խոսքերը, բայց դրա փոխարեն նա ասում է, որ բոլոր վարպետները լավն են, որ այսօր նա իր հոր հետ միշտ ապուր է պատրաստում ամբողջ գյուղի համար և հեռանում է։ Տանը նա ապուր է պատրաստում և հրավիրում բոլորին իրենց տուն։ Հանկարծ Պոյի մոտ հայտնվում է առաջին խոհարարը։ Պոն հանձնում է նրան Ոսկե Գդալը։ Հետո ցույց է տրված, թե ինչպես են թիկնապահները նորից քանդում Մեծ Չինական պատը և գյուղը վերադարձնում Չինաստանի սահմաններ։ Շիֆուն քայլում է փողոցով և կանգ է առնում Պոյի տան մոտ։ Պոն հրավիրում է Շիֆուին սեղանի մոտ, բայց նա հրաժարվում է ասելով, որ այս տոնը ընտանեկան տոն է և չի ցանկանում անհանգստացնել նրան, բայց Պոն կարողանում է համոզել նրան։ Ֆիլմի վերջում ցույց են տալիս Պոյի պատրաստած չինական լապտերը։
Հղումներ
Կատեգորիա:2010 մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:Քունգ ֆու Պանդա (մուլտֆիլմեր) Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան հեռուստաֆիլմեր
Ֆիլատելիստների համամիութենական ընկերության հայկական բաժանմունք
Ֆիլատելիստների համամիութենական ընկերության հայկական բաժանմունք, ստեղծվել է 1961 թվականին (մինչև 1969 թվականը՝ «Կոլեկցիոներների երևանյան ընկերություն»)։ Իր խնդիրն է համարել «նպաստել անդամների կուլտուրական մտահորիզոնի ընդլայնմանը» և «երիտասարդության կոմունիստական դաստիարակությանը»։
Հանրապետական բաժանմունքն արժանացել էր ֆիլատելիստների համամիութենական ընկերության բարձրագույն պարգևին՝ է․ Կրենկելի անվան մրցանակին (1984)։
Կատեգորիա:Ֆիլատելիա
Գայ (այլ կիրառումներ)
Գայ, կարող է վերաբերել՝
Նիգ
Նիգ, Այրարատ նահանգի 15-րդ գավառը։ Կենտրոնն էր Քասաղ ավանը (այժմ՝ քաղաք Ապարան)։ Տարածքով մոտավորապես համապատասխանում էր ՀԽՍՀ հետևյալ վարչական շրջաններին. 1. Ապարանի շրջան, 2. Սպիտակի շրջան, 3. Վանաձորի շրջան կամ Գուգարքի շրջան, 4. Հրազդանի շրջանի հյուսիսային և արևելյան մասերը, 5. Սևանի շրջանի լճափնյա մասերը, 6. Նաիրիի շրջան։
Մեծ Հայքի թագավորության ավատականացման (ֆեոդալականացման) գործընթացին զուգընթաց, Նիգ գավառից անջատվել են Մազազ և Վարաժնունիք գավառները։
Տե'ս Մեծ Հայքի թագավորության Այրարատ նահանգի քարտեզը։
Նիգ գավառի տերերն էին Գնթունիները։ Գնթունիներ, հայ նախարարական տոհմ։ Ըստ Մովսես Խորենացու, Գնթունիների նախարարությունը հաստատել է Հայոց ավանդական թագավոր Վաղարշակը՝ Հայաստանում բնակված քանանական ցեղի սերնդից Ձեռես իշխանին կարգելով արքունիքի զգեստավորման գործակալ։ Քանիդաս տոհմապետի գլխավորությամբ քանանացիների ներգաղթի և Հայաստանում բնակություն հաստատելու մասին տեղեկացնում են նաև Պրոկոպիոս Կեսարացին և Ստեփանես Տարոնեցին։ Ներսես Լամբրոնացին Գնթունիներին անվանում է քանանեդացիներ։ Սահակյան գահնամակում Գնթունիները դասվել են 21-րդ տեղում։ Հայոց բանակին տվել են 300 հեծյալ։ Մովսես Խորենացին հիշատակում է Գնթունիների նահապետ Զորային, Ղազար Փարպեցին՝Վարդանանց պատերազմում նահատակված Տաճատ իշխանին Վահանանց կողմնակից Վառգոշին։ Գնթունիները հայ մատենագրության մեջ հետագա դարերում հիշվում են որպես հմուտ զինվորականներ։ Սմբատ Ա թագավորի ժամանակ (890-914 թթ.) Հովհաննես Դրասխանակերտցին Գնթունիներից հիշատակում է Հասան իշխանին՝ որպես արքունի տան ամնրոցի՝ Կարսի պահակազորի հրամանատար, իսկ Աշոտ Բ թագավորի ժամանակ (914-929 թթ.)՝ Աշոտ և Վասակ իշխաններին՝ որպես Գուգարք նահանգի վերակացուներ և նրա Շամշուլդե գլխավոր ամրոցի բերդապահներ։ Գնթունիների նախարարական տիրույթի մասին տեղեկությունները կցկտուր են։ Տրդատ Գ թագավորը իր հունական արձանագրության մեջ հիշատակել է Գնթունիների իշխաններից մեկին՝ Նիգ գավառում կալվածք պարգևելու առիթով։ Այս, ինչպես նաև Ապարանում, Քասաղ գետի ափին, մի հին եկեղեցու ավերակներում պահպանված Գնթունիների իշխան Գրիգորի արձանագրության հիման վրա էլ ենթադրվում է, որ Նիգ գավառը եղել է Գնթունիների կալվածքը։ Բնակվել են Գեղամա լճի հյուսիսային եզերքին։
Անվան ստուգաբանություն
Սերգեյ Ումառյանի կարծիքով, «Նիգ» գավառանունը առաջացել է հնդեվրոպական sneu «նայ, «հոսել», «ջուր» նախահիմքից։ Sneu-ն հայերի հնդեվրոպական նախնի տուհեր ցեղախմբի լեզվով տառադարձվել է naj կամ new, որից էլ w>g, հնչյունափոխությամբ տեղանունը Neg>Nig, որը նշանակում է «ջրատեղ» կամ «ջրաշատ»։ Այս անունը թարգմանվել է պահլավերեն abaran, որի էլ Ապարան, նույն բովանդակությամբ՝ «ջրաշատ»։ Ըստ Ուռումյանի, Ապարան անունը բնավ կապ չունի շինծու «ապարանք» բառի հետ ։
Ծանոթագրություններ
Կատեգորիա:Այրարատի գավառներ
Գալիախմետովո
Գալիախմետովո (Галиахметово, Ғәлиәхмәт), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 498 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Խայբուլինսկի շրջանի բնակավայրեր
Սպիտակ արծիվ (ֆիլմ, 1928)
«Սպիտակ արծիվ» («Белый орёл»), 1928 թվականի խորհրդային սև-սպիտակ գեղարվեստական ֆիլմ, որը նկարահանել է Յակով Պրոտազանովը Լեոնիդ Անդրեևի «Նահանգապետը» վիպակի հիման վրա։ Ֆիլմը պատմում է 1905 թվականի հեղափոխական իրադարձությունների և հին աշխարհի կործանման մասին։ Ֆիլմում Վասիլի Կաչալովը կատարել է իր միակ դերը կինոյում։
Սյուժե
Ֆիլմի գործողությունները ծավալվում են 1905 թվականին։ Լիբերալ նահանգապետը փորձում է կանխել քաղաքում գործադուլը, բայց աշխատողները հրաժարվում են հնազանդվել։ Նահանգապետը հրաման է տալիս կրակել գործադուլավորների վրա և ուժով ճնշել ապստամբությունը, ընդ որում՝ փոխհրաձգության ժամանակ երեխաներ են զոհվում։ Որպես պարգև նրան ներկայացնում են «Սպիտակ արծիվ» շքանշանի, բայց նահանգապետը տանջվում է խղճի խայթից։
Արտաքին հղումներ
Կատեգորիա:Բնօրինակում անաղբյուր հոդվածներ
Տնտեսագիտության մեթոդաբանություն
Տնտեսագիտության մեթոդաբանություն, տնտեսական համակարգի բնույթը և ներքին օրինաչափությունները բացահայտելու համար օգտագործվող ճանաչողական մեթոդների և եղանակների ամբողջությունն է։
Գիտական վերացարկման (աբստրահման) մեթոդ
Ճանաչողության ընթացքում երևույթի բուն էությունը բացահայտելու համար պետք է անտեսել ոչ էական կամ երկրորդական հատկանիշները։ Իրական կյանքում մարդիկ գործ ունեն բազմաթիվ երևույթների հետ (գին, փող, աշխատավարձ և այլն), որոնք ունեն մի շարք հատկանիշներ։ Գիտական վերացարկման մեթոդը պատասխանում է հետևյալ հարցերին՝ ի՞նչ է իրենից ներկայացնում աշխատավարձը, որո՞նք են դրա գործառույթները, ինչու՞ աշխատավարձի մակարդակը կայուն չէ և այլն։ Այս հարցերի պատասխանները տրվում են վերացարկման մեթոդի կիրառման միջոցով։ Նույնը վերաբերում է մյուս երևույթներին՝ գնին, փողին, կապիտալին և այլն։ Բոլոր արդյունքներն ունեն գին, որն արտահայտվում է դրամական միավորի (դրամ, դոլար, եվրո) որոշակի քանակությամբ՝ 10 դրամ, 20 դոլար, 5 եվրո և այլն։ Գիտական վերացարկման մեթոդը կիրառվում է բոլոր գիտություններում։ Մաթեմատիկայում թվերի ցանկացած շարք, ֆունկցիա, թեորեմ գիտական վերացարկման արդյունք են. y=ƒ(x)։ Այս ֆունկցիոնալ կախվածության մեջ չի նշվում, թե x անկախ և y կախյալ փոփոխականները ինչպիսի երևույթների փոխհարաբերությանն են վերաբերում։
Վերլուծության (անալիզի) մեթոդ
Որևէ երևույթ տարբեր բաղադրամասերի ամբողջություն է։ Օրինակ՝ մարդը` որպես կենդանի օրգանիզմ, իր տարբեր օրգանների փոխհարաբերությունների ամբողջությունն է։ Մարդու անատոմիան ուսումնասիրում է նրա առանձին օրգանները, բացահայտում դրանց գործառույթները։ Հասարակությունը` որպես մեկ ամբողջություն, բաղկացած է տարբեր սոցիալական խմբերից, քաղաքական և պետական հաստատություններից, կրթական և գիտական կենտրոններից, արտադրության տարբեր ոլորտներից և այլն։ Ճանաչողության ժամանակ դրանք ուսումնասիրվում են առանձին, բացահայտվում են յուրաքանչյուրի դերն ու գործառույթները հասարակական կյանքում։ Որևէ նյութի հատկություններն ուսումնասիրելիս այն բաժանում են մասերի (մոլեկուլների, ատոմների), բացահայտում դրանցից յուրաքանչյուրի հատկությունները։ Ճանաչողության այս եղանակը կոչվում է վերլուծության մեթոդ։
Համադրության (սինթեզի) մեթոդ
Այս մեթոդի միջոցով ուսումնասիրվող երևույթը դիտարկվում է դրա տարբեր բաղադրամասերի՝ արդեն հայտնի հատկությունների ներքին փոխհարաբերության կամ միասնության մեջ, ինչը հնարավորություն է տալիս ճանաչելու երևույթի բուն էությունը՝ իբրև մեկ ամբողջություն։ Այս տեսանկյունից համադրության մեթոդի կիրառումը պարունակում է փոխադարձ ազդեցությունների բարդ համակցություն։ Համադրության մեթոդի միջոցով առանձին բաղադրամասերի փոխադարձ ազդեցության ուսումնասիրությունը հնարավորություն է տալիս բացահայտելու երևույթի վարքագիծը։ Եթե այդ բաղադրամասերից որևէ մեկը փոփոխություն է կրում, ապա դա անմիջապես ազդում է ընդհանուր վարքագծի վրա։ Երևույթի ընդհանուր հատկանիշն, իր հերթին, հակադարձ կապի սկզբունքով ներգործում է առանձին բաղադրամասերի վարքագծի վրա։ Վերլուծության և համադրության մեթոդների միջոցով բացահայտվում են որևէ համակարգի (այդ թվում՝ նաև տնտեսական) օրինաչափությունները։ Դրանից հետո հասարակության տարբեր հաստատություններ դիտարկվում են փոխադարձ ազդեցության և միասնության մեջ, որի արդյունքում հնարավոր է ուսումնասիրել դրանց բնույթը, ինչը ներկայացվում է տարբեր բնութագրումներով՝ ամբողջատիրական, բռնատիրական, ժողովրդավարական հասարակարգեր։
Արտածման (դեդուկցիայի) մեթոդ
Այս մեթոդը մակածության հակառակ գործընթացն է․ ընդհանրական հատկանիշների բացահայտումից հետո ուսումնասիրվում են դրանց դրսևորումները մասնակի դեպքերում։ Ըստ մակածության մեթոդի՝ ընդհանրականից պետք է հանգել մասնավորին։ Այսպես՝ բացահայտելով մարդու պահանջմունքների բնույթը, առանձին սոցիալական խմբերի կամ առանձին անհատների տեսանկյունից դիտարկվում են դրանց որոշակի դրսևորումները։ Պարզվում է, որ հավատացյալների կամ մտավորականների համար գերակշռում են հոգևոր պահանջմունքները՝ ի տարբերություն մյուս սոցիալական խմբերի։ Կամ որևէ անհատ գերադասում է զբաղվել հոգևոր ոլորտի գործունեությամբ, իսկ մյուսը՝ զուտ տնտեսական։ Այստեղ էական դեր է ունենում անձի գերադասելիությունը այս կամ այն պահանջմունքի նկատմամբ։
Համանմանության (անալոգիայի) մեթոդ
Ըստ այս մեթոդի՝ որևէ գիտության մեջ բացահայտված օրինաչափությունը կիրառվում է մեկ այլ գիտության մեջ։ Oրինակ՝ մարդու ռացիոնալ և իռացիոնալ վարքագիծը համեմատվում է մյուս գիտությունների (մաթեմատիկա, փիլիսոփայություն) համապատասխան հասկացությունների հետ։ Կամ, օրինակ, ֆիզիկայի հավասարակշռության ուսմունքը նույնականացվում է տնտեսագիտության հավասարակշռության տեսության հետ։ Արդյունքների փոխանակության համարժեքության սկզբունքը համեմատվում է Նյուտոնի երրորդ օրենքի հետ, համաձայն որի՝ ազդեցությունը հավասար է հակազդեցությանը (F=-F)։ Դրամաշրջանառությունը համեմատվում է մարդու արյան շրջանառության հետ և այլն։
Այլ հավասար պայմանների մեթոդ
Երևույթները միմյանց նկատմամբ գտնվում են փոխադարձ կապի և ազդեցության մեջ։ Որևէ երևույթ մեկուսի հնարավոր չէ ուսումնասիրել։ Այս հանգամանքը ճանաչողության ընթացքում ստեղծում է լուրջ դժվարություններ, որի պատճառով անհրաժեշտություն է առաջանում վերացարկման միջոցով նախևառաջ տվյալ երևույթն ուսումնասիրել մյուսների անփոփոխության պայմաններում։ Կատարվում է որոշակի ենթադրություն այս կամ այն գործոնի անփոփոխության պարագայում։ Օրինակ՝ եթե անհրաժեշտ է պարզել աշխատավարձի մակարդակի և գների փոխհարաբերությունը, ապա մյուս գործոնները, որոնք նույնպես կարող են ազդել աշխատավարձի վրա, մնում են անփոփոխ։ Այսպիսով՝ կիրառվում է այլ հավասար պայմանների մեթոդը։
Մաթեմատիկական մեթոդ
Տնտեսական երևույթները գտնվում են սերտ փոխհարաբերության մեջ։ Օրինակ՝ գնի բարձրացումը հանգեցնում է պահանջարկի նվազման։ Աշխատավարձի նվազումը փոքրացնում է աշխատողների նյութական շահագրգռվածությունը։ Այսինքն՝ տնտեսական երևույթների միջև առկա է ֆունկցիոնալ կախվածություն։ Տվյալ դեպքում պահանջարկի փոփոխությունը կախված է գնի փոփոխությունից։ Պահանջարկի փոփոխությունը կախված է նաև այլ գործոններից՝ մարդկանց եկամտից, ճաշակից և այլն։ Եթե այս կամ այն արդյունքի նկատմամբ պահանջարկը նշանակենք Qով, իսկ դրա վրա ազդող գործոնները, համապատասխանաբար՝ X1 (գին), X2 (եկամուտ), X3 (ճաշակ) և այլն, ապա կունենանք հետևյալ ֆունկցիոնալ կախվածությունը՝ Q=ƒ(X1, X2, X3 … Xn)։ Մաթեմատիկական մեթոդի կիրառման մյուս կարևոր եղանակը վիճակագրությունն է, որը ուսումնասիրում է երևույթների՝ գների, աշխատավարձի, տարբեր տեսակի արդյունքների, զբաղվածության քանակական փոփոխությունը, ինչը հնարավորություն է տալիս բացահայտելու դրա բուն պատճառները։ Մաթեմատիկական մեթոդի կիրառման եղանակներից են տնտեսամաթեմատիկական մոդելները։ Մաթեմատիկական ապարատի միջոցով ներկայացվում է տնտեսական երևույթների փոխկապվածությունը առկա ռեսուրսների սահմանափակության պայմաններում և, ըստ առաջադրված նպատակի, փորձ է արվում գտնելու դրան հասնելու ռացիոնալ տարբերակը, ինչը հիմնականում կապված է ծախսերի նվազագույն մակարդակի ապահովման հետ։ Oրինակ՝ եթե շուկայում առկա է այս կամ այն արդյունքի նկատմամբ պահանջարկ, ապա արտադրողները փորձում են ապահովել առավելագույն արդյունք՝ նվազագույն ծախսերով։ Դրա համար կարելի է կազմել հետևյալ մոդելը. նվազագույն ծախսի ապահովումը համարել արտադրողների հիմնական նպատակը։ Այդ ծախսերի ֆունկցիան կարելի է ներկայացնել հետևյալ ձևով՝ y=ƒ(x), որտեղ y-ը ծախսերի մակարդակն է՝ կախված արտադրանքի քանակությունից՝ x-ից։ Իսկ ինչպես հայտնի է, ռեսուրսները սահմանափակ են։ Երբ սահմանափակ ռեսուրսի քանակությունը B է, իսկ դրա ծախսը արտադրանքից կախված՝ F(x), ապա, F(x)≤B։ Միևնույն ժամանակ՝ y=ƒ(x)→min։ Սրանից կազմվում է տնտեսամաթեմատիկական մոդել. y=ƒ(x)→min F(x) ≤ B X ≥ O Այս մոդելի տնտեսագիտական բովանդակությունը հետևյալն է. գտնել X-ի (արտադրանքի) այն քանակությունը (B սահմանափակ ռեսուրսների պայմաններում), որը կարտադրվի նվազագույն ծախսերով։ Նպատակին հասնելու տարբեր ճանապարհներ կան։ Տնտեսամաթեմատիկական մեթոդը, փաստորեն, օգնում է դրանցից ընտրելու լավագույնը՝ օպտիմալը։
Քանակական փոփոխություններից որակականին անցնելու մեթոդ
Երևույթի քանակական որոշակիությունը գնահատվում է չափման համապատասխան համակարգի միջոցով։ Տարբեր գիտություններ կիրառում են չափման որոշակի միավորներ կամ չափանմուշներ (էտալոններ), oրինակ՝ կիլոգրամ, վոլտ, օհմ, մետր և այլն։ Տնտեսագիտության մեջ օգտագործվում են ինչպես նյութաիրային (X տոննա մետաղ, Y քանակությամբ մեքենա, N զբաղված աշխատողներ), այնպես էլ արժեքային (X դոլարի մետաղ, Y ռուբլու մեքենա, W դրամի աշխատավարձ) մեծություններ։ Երևույթի որակական կողմն ընդգրկում է էական հատկությունները և կախված է քանակականի փոփոխությունից։ Քանակական փոփոխությունների արդյունքում ձեռք է բերվում որակական նոր իրավիճակ, ինչն էականորեն տարբերվում է նախորդից։ Երբ գործազուրկների տեսակարար կշիռը աշխատունակ բնակչության մեջ սկսում է աճել և աստիճանաբար հասնել 10%-ի, դա վտանգավոր չի համարվում, երբ սկսում է գերազանցել 10%-ի սահմանը, վեր է ածվում լուրջ սոցիալական խնդրի և վտանգավոր դառնում տնտեսության կայուն զարգացման համար։ Նույնը վերաբերում է գների աճին. երբ մոտենում է 10%-ի սահմանագծին, արդեն դառնում է մտահոգիչ, և պետությունը փորձում է դա կանխելու նպատակով իրականացնել համապատասխան միջոցառումներ։ Քանակական փոփոխությունից որակականին անցման մեթոդը հնարավորություն է տալիս բացահայտելու տնտեսական երևույթների զարգացման ներքին օրինաչափությունների բովանդակությունը։ Այդ մեթոդի արդյունավետ կիրառմանը նպաստում է մաթեմատիկական ապարատի օգտագործումը վիճակագրության, մաթեմատիկական մոդելների, գրաֆիկական սկզբունքների ներդրմամբ։
Պատմականի և տրամաբանականի մեթոդ
Տրամաբանական մեթոդի միջոցով բացահայտվում է, թե ինչպե՞ս է ծագել փողը, ո՞րն է դրա էությունը և ի՞նչ փոփոխությունների է ենթարկվել։ Երևույթների ծագումը և դրանց զարգացումը դիտարկվում է որոշակի տրամաբանական կամ պատճառական հաջորդականության գործընթացի մեջ։ Տարբեր ազգերի և պետությունների գործունեության պատմական ընթացքի ուսումնասիրությամբ ի հայտ է բերվում այն ընդհանրականը, ինչը բնորոշ է գրեթե բոլոր երկրներին։ Օրինակ՝ փողի ծագումը բացահայտելու համար ուսումնասիրելով բոլոր երկրների փորձը՝ արդյունքների փոխանակության զարգացման որոշակի փուլում առաջանում է միասնական արժեչափի ձևավորման անհրաժեշտությունը։ Այդ միասնական արժեչափն էլ հենց փողն է։ Միասնական արժեչափի՝ փողի ձևավորման տրամաբանական հիմքը տարբեր երկրներում եղել է փոխանակության հարաբերությունների զարգացումը։ Պատմական մեթոդը հնարավորություն է տալիս դիտարկելու երևույթի ձևավորման, զարգացման և կերպափոխման ընթացքը պատմական գործընթացների հաջորդականության մեջ, իսկ տրամաբանական մեթոդի միջոցով բացահայտվում է դրա ներքին պատճառաբանվածությունը։
Ուղղակի և հետադարձ ազդեցության (կապի) մեթոդ
Բոլոր երևույթները փոխկապված են, և որևէ մեկի ազդեցությունը մյուսի վրա ժամանակի ընթացքում հանգեցնում է հետադարձ ազդեցության, ինչը կարող է տեղի ունենալ տարբեր ձևերով։ Օրինակ՝ որևէ արդյունքի գնի փոփոխությունը ազդում է ոչ միայն այդ արդյունքի, այլև մյուսների պահանջարկի վրա։ Դրանց պահանջարկի փոփոխությունը իր ներգործությունն է ունենում գների մակարդակի վրա, ինչն իր հերթին ազդում է այդ արդյունքների արտադրության վրա։ Ժամանակի և տարածության մեջ դժվար է տարանջատել ուղղակի և հետադարձ ազդեցությունները, որովհետև դրանք գտնվում են օրգանական միասնության մեջ։ Երևույթների միջև առկա փոխազդեցությունների տարբերակումը ուղղակիի և հետադարձի, կրում է պայմանական բնույթ։ Տվյալ մեթոդի կիրառումը նպաստում է երևույթների հատկանիշների բացահայտմանը։
Վարկածի (հիպոթեզի) մեթոդ
Մեթոդների օգնությամբ ուսումնասիրելով երևույթը՝ պատճառահետևանքային կապերի համակարգում կատարվում են որոշակի եզրահանգումներ, որոնց ճշգրտության աստիճանը ստուգվում է գործնականում։ Ճանաչողության այս եղանակը կոչվում է վարկածի մեթոդ։ Վարկածի օրինակ կարող են ծառայել գների, աշխատավարձի, գործազրկության, տնտեսական աճի գնահատումները։ Ադամ Սմիթի «անտեսանելի ձեռքի» տեսության համաձայն՝ տնտեսական արդյունավետության բարձր մակարդակը ապահովվում է շուկայական ինքնակարգավորման սկզբունքների կիրառման դեպքում, որի հիմքը տնտեսավարող սուբյեկտների ազատությունն է՝ արտադրանքի թողարկման, սեփականության ձևի ընտրության, գների և աշխատավարձի սահմանման, պայմանագրերի կնքման, իրացման շուկաների ընտրության և այլ գործընթացների առումով։ Այս վարկածը ստուգվում է գործնական քայլերի, փաստերի միջոցով, ինչը հանգեցնում է նոր վարկածների ձևավորման և տարբեր տեսությունների ստեղծման։
Աղբյուրներ
Կատեգորիա:Տնտեսագիտական տերմիններ Կատեգորիա:Առնչվող տնտեսական գիտություններ
Մրգանց
Մրգանց, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Մրգանց գետի ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Փազարյոլուի շրջանի համայնքներ
Պանասովկա (գյուղ, Լիպովա Դոլինայի շրջան)
2001 թվականի տվյալներով Պանասովկա գյուղում բնակվում էր 791 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր Կատեգորիա:1634 թվականին հիմնադրված բնակավայրեր
Պետրոս Մեծ (Ֆաբերժեի ձու)
«Պետրոս Մեծ» (Пётр Великий), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար ։ Այն ստեղծվել է 1903 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային ։
Ձուն նվիրված է Պետրոս Մեծի կողմից 1703 թվականին Հյուսիսային պատերազմի ժամանակ Սանկտ Պետերբուրգի հիմնադրման երկուհարյուրամյակին ։
Այսօր «Պետրոս Մեծ» ոսկերչական կայսերական ձուն պահպանվում և ցուցադրվում է Վիրջինիայի կերպարվեստի թանգարանում (Ռիչմոնդ, Վիրջինիա, ԱՄՆ)։
Դիզայն
«Պետրոս Մեծ» ոսկերչական ձուն պատրաստված է ռոկոկո ոճով ։ Որպես հումք օգտագործվել են կարմիր, կանաչ և դեղին ոսկի, պլատին, վարդագույն ադամանդ, սուտակ, լեռնային բյուրեղապակի, էմալ և ջրաներկով մանրանկարներ։ Ձվի տրամագիծը 3 ⅛ դյույմ է։ Ձվի վերին գագաթին էմալե դրասանգ է, որը եզրավորում է Նիկոլայ II-ի միացագիրը։ Ձվի ներքևի գագաթին կայսերական երկգլխանի արծիվն է՝ սև էմալով և ադամանդներով պատրաստած։
Անակնկալ
Ձվի անակնկալը «Պղնձե հեծյալի» մանրակերտն է։ Երբ բացվում է ոսկերչական ձվի կափարիչը, հատուկ մեխանիզմը բարձրացնում է Պետրոս I-ի ձիարձանը ։ Հիմքը պատրաստած է շափյուղայից։ Անակնկալը պատրաստել է քանդակագործ Գեորգի Մալիշևը ։
Պատմություն
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1930 թվականին ձուն վաճառում են ամերիկացի ձեռնարկատեր Արմանդ Համմերին։ Ավելի ուշ ձուն գնում է Նյու Յորքի A La Vieille Russie պատկերասրահը ։ 1944 թվականին «Պետրոս Մեծ» ոսկերչական ձուն ձեռք է բերում General Motors ընկերության տնօրենի կինը՝ Լիլիան Պրատ Ֆրեդերիկսբուրգը։ Վերջինս ձուն կտակում է Վիրջինիայի կերպարվեստի թանգարանին, որտեղ ցայսօր էլ գտնվում է։
Մհեր Նավոյան
Մհեր Ռաֆիկի Նավոյան, հայ երաժշտագետ-միջնադարագետ, Հայաստանի Հանրապետության Արվեստի վաստակավոր գործիչ, արվեստագիտության դոկտոր, պրոֆեսոր,Հայաստանի գիտությունների ազգային ակադեմիայի Ժողովրդական երաժշտության բաժնի ղեկավար, առաջատար գիտաշխատող, Կոմիտասի թանգարան-ինստիտուտի Գիտական խորհրդի նախագահ , «Գեղարդ» երգեցիկ խմբի գեղարվեստական ղեկավար ։
Կենսագրություն
Մհեր Նավոյանը ծնվել է Արծվանիստ գյուղում, 1971 թվականի մարտի 2-ին։ 1988 թվականին ավարտել է Երևանի Չայկովսկու անվան երաժշտական դպրոցը, 1993 թվականին Երևանի Կոմիտասի անվան պետական կոնսերվատորիայի նվագախմբային, իսկ 1994 թվականին նույն կոնսերվատորիայի վոկալ-տեսական ֆակուլտետները։ 1995 թվականից դասավանդում է կոնսերվատորիայում, 2011 թվականին նշանակվել է գիտական գծով պրոռեկտոր։
Դասավանդել է «Արևելքի դասական երաժշտության հիմունքներ», «Հայ հոգևոր երաժշտություն», այժմ վարում է «Հայ երաժշտության պատմություն», «Համաշխարհային երաժշտության պատմություն» (XIX դ-ի կեսի և XX դարերի սկզբի եվրոպական երաժշտության պատմություն) դասընթացները, իսկ 2002-2011 թվականներին Մհեր Նավոյանը Երևանի պետական համալսարանում վարել է «Երաժշտական արվեստի պատմություն» և «Մշակութաբանություն» դասընթացները։
2000 թվականից Երևանի Կոմիտասի անվան պետական կոնսերվատորիաում երաժշտագիտության մասնագիտական դասարանի ղեկավար է։
2001 թվականից հանդիասանում է «Գեղարդ» երգեցիկ խմբի գեղարվեստական ղեկավարը, 2005 թվականից՝ Հայաստանի գիտությունների ազգային ակադեմիայի Ժողովրդական երաժշտության բաժնի վարիչ (2016 թվականից՝ առաջատար գիտաշխատող)։
2004-2011 թվականներին Մհեր Նավոյանը եղել է «Հայ հոգևոր երաժշտության կենտրոնի» տնօրեն, 2015 թվականին նշանակվել է Կոմիտասի թանգարան-ինստիտուտի գիտական խորհրդի նախագահ։
Զեկուցումներով ու դասախոսություններով Մհեր Նավոյանը հանդես է եկել Կենտրոնական եվրոպայի համալսարանում (CEU, Բուդապեշտ, 2000), Փարիզի արևելյան լեզուների ինստիտուտում (2003), Հելսինկիի, Յոենսուի համալսարաններում (2005), Յան Սիբելիուսի անվան երաժշտական ակադեմիայի եկեղեցական երաժշտության բաժնում (ք. Կուոպիո, Ֆինլանդիա, 2005), Յ. Գրոտովսկու անվան ինստիտուտում (Վրոցլավ, Լեհաստան, 2008), Հումբոլդտի, Թյուբինգենի համալսարաններում, Մարկտոբերդորֆի երաժշտական ակադեմիայում (2012, երեքն էլ՝ Գերմանիա), Շերեմետևի պալատում (Սանկտ Պետերբուրգ, 2014), «Միդեմում» (Կանն, Ֆրանսիա, 2015), «Լարք» կրթական հաստատությունում (Լոս Անջելես, 2015)։
Մհեր Նավոյանի ումնասիրությունները նվիրված են հայ երաժշտության, մասնավորապես՝ հայ միջնադարյան երաժշտաբանաստեղծության արվեստի (հայ հոգևոր երաժշտություն) պատմությանն ու տեսությանը («Տաղերի ժանրի ծագումնաբանությունը և ազատ մեղեդիական մտածողությունը հայ միջնադարյան մասնագիտացված երգարվեստում», 2001, «Դրվագներ հայ երաժշտության պատմության», 2009, ուսումնական ձեռնարկ)։ Հեղինակ է նաև շուրջ 70 գիտական հոդվածների, որոնք տպագրվել են հայկական և միջազգային պարբերականներում, գիտական ժողովածուներում և տարեգրքերում ։
2017 թվականին Մհեր Նավոյանն արժանացել է ՀՀ «Հայրենիքին մատուցած ծառայությունների համար» 2-րդ աստիճանի մեդալի։
Արտաքին հղումներ
Կատեգորիա:Հայ երաժշտագետներ
Աղստևի ջրամբար
Աղստևի ջրամբար (Ağstafa su anbarı), ջրամբար ներկայիս Ադրբեջանական Հանրապետության Ղազախի շրջանի Ջաֆարլի գյուղի մոտակայքում՝ Աղստև գետին։
Պատմություն
Ջրամբարը շահագործման է հանձնվել 1969 թվականին։ Ամբարտակի բարձրությունը կազմում է 52 մ, տարածքը ընդհանուր մակերևույթը՝ 6,30 կմ², ջրի ծավալը՝ 0,12 կմ³: Ջրամբարը սպասարկում է Աղստևի, Ղազախի, Թովուզի և Շամքիրի շրջանների ոռոգումը՝ ընդհանուր առմամբ 135 հազար հեկտար հող ։
Ջրամբարը մշտապես գտնվում է աղտոտման վտանգի տակ՝ Հայաստանի տարածքում Աղստև գետի հովտում գտնվող բնակավայրերի կենցաղային և արդյունաբերական կեղտաջրերի պատճառով։ Այդ կեղտաջրերը խթանում են ջրում բարդ կենսաքիմիական գործընթացները, որոնք էլ ազդում են ջրի աղտոտմանը։ Ֆենոլների և պղինձի միացությունների միջին տարեկան քանակը մի քանի անգամ բարձր է ընդունված ստանդարտներից ։
Սպարտակ Գևորգյան
Սպարտակ Շավարշի Գևորգյան, հայ քանդակագործ։
Կենսագրություն
1975-1979 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1979-1985 թվականներին՝ Երևանի գեղարվեստա-թատերական ինստիտուտի քանդակի բաժնում, այնուհետև վերապատրաստվել է Լենինգրադի Գեղարվեստի ակադեմիայում։ 1986 թվականից դասավանդում է Փանոս Թերլեմեզյանի անվան գեղարվեստի ուսումնարանում։ 1999 թվականից Հայաստանի նկարիչների միության անդամ է։ Մասնակցել է բազմաթիվ միջազգային ցուցահանդեսների։ Սպարտակ Գևորգյանի բրոնզաձույլ և քարե փոքր ծավալի քանդակներն ընդգրկված են տարբեր երկրների (Հայաստան, Ռուսաստան, Ֆրանսիա, Գերմանիա, ԱՄՆ, Բրազիլիա, Պարսկաստան, Շվեյցարիա և այլն) պետական և մասնավոր հավաքածուներում։ Քանդակագործն իր բրոնզաձույլ փոքր ծավալի քանդակները համադրում է բնական այլ քարերի հետ՝ հասպիս, նռնաքար, օբսիդիան, գրանիտ, ագաթ ։
Սոնիկ Չանգրյան
Սոնիկ Չանգրյան, հայ ջութակահարուհի։
Կենսագրություն
Սոնիկ Չանգրյանը ծնվել է 1960 թվականին Հալեպում։ 1967 թվականին ընտանիքի հետ տեղափոխվել է Իտալիա։ Տասը տարեկանում ելույթներ է ունեցել հեռուստատեսությամբ։ Ավարտել է Վենետիկի «Բենեդիտո Մարչելլո» կոնսերվատորիան։ Հետագայում ջութակի դասեր է առել Մանուկ Բարիքյանից և Ն. Միլշտեյնից։ Մենահամերգներով և հանրահայտ սիմֆոնիկ նվագախմբերի հետ ելույթներ է ունեցել Իտալիայում և այլուր։
Սոնիկ Չանգրյանի կատարմանը բնորոշ են մեկնաբանման թարմ արտահայտչամիջոցները։
Մրցանակներ
Կատեգորիա:Հայ ջութակահարներ
Միզինո (գյուղ, Տյոմկինսկի շրջան)
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Ռիո Բլանկո շրջան (Կոլորադո)
Ռիո Բլանկո շրջան (Rio Blanco County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 8356 կմ² է, բնակչությունը՝ 6666 մարդ (2010 թ. տվյալներով)։ Շրջկենտրոնն է Միկեր բնակավայրը։ Կազմավորվել է 1889 թ.։
Կատեգորիա:Կոլորադոյի շրջաններ
Ricchi e Poveri
«Ricchi e Poveri» (արտասանվում է «ռի՛կի է պո՛վերի» հարուստներ և աղքատներ), 1980-ականների սկզբի հայտնի իտալական փոփ-խումբ։ Սկզբնապես կվարտետ էր, 1981 թվականին դարձավ տրիո, իսկ 2016 թվականի մայիսին վերածվեց դուետի։
Պատմություն
Ricchi e Poveri խումբը ծնվել է Ջենովայում 1967 թվականին՝ երկու խմբերի բաժանման հետևանքով․ «I Jets» և «I Preistorici»։ «I Jets» խմբի կազմում էին Անժելո Սոտջուն, Ֆրանկո Գատտին և նրանց ընկերները։ Անժելա Բրամբատին «I Preistorici» տրիոյի կազմում էր։ Նա ծանոթ էր Անժելոյի և Ֆրանկոյի, շատ էր լսում  «I Jets» և,  երբ խումբը բաժանվեց, նա դուրս եկավ «I Preistorici» խմբից՝ եռյակ ստեղծելու նպատակով։ Այնուհետև Անժելան Ֆրանկոյին և Անժելոյին ծանոթացրեց Մարինա Օկկիենայի հետ, ով  նույնպես վոկալով էր զբաղվում, և այդ կերպ, եռյակը վերածվեց պոլիֆոնային քառյակի՝ Fama Medium անվամբ, որը ստացվել էր անունների առաջին տառերի միացումից։ Fama Medium-ը իր սկզբնական ելույթները սկսել էր լողափերում՝ այն ժամանակվա հայտնի The Mamas & the Papas, The Manhattan Transfer և այլ  խմբերի երգերը կատարելով, և կիթառով նվագակցելով։ Միլանում կայացած լսումներից հետո նրանց առաջին պրոդյուսերը դարձավ Ֆրանկո Կալիֆանոն, ով փոխեց խմբի անունը  «Ricchi e Poveri», ինչպես նաև առաջարկեց մասնակիցների նոր ոճ։ Մարինան դարձավ շիկահեր, Անժելոյի բաց գույն ունեցող մազերը ավելի բաց երանգ ստացան, Անժելայի մազերը կարճ կտրեցին, իսկ Ֆրանկոն դարձավ երկարամազ։ Նոր անվան բացատրությունը Կալիֆանոն բացատրում էր նրանով, որ չորս մասնակիցներն էլ ֆինանսապես աղքատ էին, բայց հարուստ էին իրենց տաղանդով։
Խմբի երաժշտական կարիերան սկսվել է Ջենովայում 1968 թվականին, երբ այն մասնակցեց «Cantagiro» փառատոնին՝ «L’Ultimo Amore''» («Վերջին սեր») երգով, որը «Everlasting Love» երգի իտալական քովեր-տարբերակն էր։ 1970 թվականին խումբը առաջին անգամ մասնակցեց Սան-Ռեմո փառատոնին՝ «La prima cosa bella» («Առաջին գեղեցիկ իրը») անվամբ։ Այդ երգը գրել էր Նիկոլա Դի Բարին, և այն փառատոնում գրավել էր երկրորդ հորիզոնականը։ Նույն տարում նրանք ելույթ են ունենում «Festivalbar» փառատոնում՝ «In questa città» («Այս քաղաքում») երգով։ 1971 թվականին «Ricchi e Poveri» նորից գրավեց երկրորդ տեղը Սան-Ռեմոյի փառատոնում՝ «Che sarà» («Ինչ կլինի») երգով, որը երաժիշտները կատարեցին Խոսե Ֆելիսիանոյի հետ։ «Che sarà»-ն դարձավ իրենց հայրենիքը լքող երիտասարդների հիմնը, ինչպես նաև դասական իտալական երգի համաշխարհային օրինակ։ Նույն տարում թիմը մասնակցել է RAI հեռուստաալիքի «Un trapezio per Lisistrata» երաժշտական կատակերգությունում։
1972 թվականին «Ricchi e Poveri»-ն նորից մասնակցեց Սան-Ռեմոյի փառատոնին «Un diadema di ciliege» («Բալով ապարոշ») երգով, ինչից հետո դարձան Ferrero ընկերության «Fiesta Snack» շոկոլադե սալիկի գովազդային դեմքը, մինչև 1977 թվականը։ 1973 թվականին նրանք Սան-Ռեմոյի փառատոնին մասնակցեցին «Dolce frutto» («Քաղցր միրգ»), որը նույն տարում ներկայացվել է «Un disco per l’estate» ռադիո-մրցույթում՝ նրանց «Piccolo amore mio» («Իմ փոքրիկ սեր») երգի հետ։ Այնուհետև նրանք նոր ձևով կատարեցին «Una musica» երգը «Rischiatutto» հեռուստահաղորդման ժամանակ, իսկ 1973 թվականին մասնակցել են «Canzonissima» ծրագրին «Ti penso sorrido e canto» երգով («Մտածում եմ քո մասին, ժպտում եմ ու երգում»)։ Նույն տարում «Ricchi e Poveri»-ն Կյարի Վալտերի հետ իրականացնում է թատերական շրջագայություն։ 1974 թվականին նրանք նորից երգեցին «Un disco per l’estate»-ում` կատարելով «Povera bimba» («Խեղճ») երգը։ Նույն տարում Ռայմոնդո Վյանելլոյի և Սանդրո Մոնդայնի հետ մասնակցեցին «Di Nuovo Tante Scuse» հեռուստահաղորդմանը, երգեցին նրանց ռեպերտուարից, սրամտեցին հաղորդավարների հետ, և իրենց ելույթն ամփոփեցին «Non pensarci più» («Ես այլևս չեմ մտածում քո մասին») երգով։ Հեռուստահաղորդումն այնպիսի հաջողություն ունեցավ, որ հաջորդ տարի այն նորից կատարվեց, որի վերջում «Ricchi e Poveri»-ն կատարեց «Coriandoli su di noi» երգը։
1976 թվականին խումբը նորից մասնակցեց Սան-Ռեմոյի փառատոնին` իրենց «I Musicanti» ալբոմի «Due storie dei musicanti» («Երաժիշտների երկու պատմությունները») երգով։ 1978 թվականին Ricchi e Poveri-ն ներկայացրեց Իտալիան Եվրատեսիլում` Դարիո Ֆարինի «Questo amore» («Սա սեր է») երգով` գրավելով 12-րդ տեղը։ 1979 թվականին խումբը ձայնագրեց Մարինայի, Անջելոյի և Ֆրանկոյի կողմից գրված «Mama» երգը, որը դարձավ «Jet Quiz» հեռուստահաղորդման եզրափակիչ երգը։ 1980 թվականին նրանք վերջին անգամ որպես կվարտետ թողարկեցին «La stagione dell’amore» երգը, և մի քանի ամիս անց այդ սկավառակի թողարկումից հետո ամառային շրջագայություն սկսեցին Իտալիայի բոլոր հարթակներով։ Այդ շրջագայությունը կազմակերպել էր «Ռադիո Մոնտե Կարլո» կազմակերպությունը։
1981 թվականին թողարկված «E penso a te» ալբոմում ներառվեց նաև «Come vorrei» («Ինչպես կուզեի») երգը, որն իտալական հիթ-շքերթում բարձրացավ մինչև 3-րդ հորիզոնականը ` դառնալով «Portobello» հեռուստահաղորդման գրադրվագը։ Այս շրջանում խումբը ստացավ բազմաթիվ մրցանակներ և պարգևներ. 1981 թվականին «Տարվա խումբ» անվանակարգ, 1982 թվականին «Premiatissima» հեռուստահաղորդման ժամանակ հաղթած «Sarà perché ti amo» երգի համար նրանց շնորհվեց ոսկե սկավառակ, ինչպես նաև ոսկե աղյուսակ RAI 5` այդ հեռուստաալիքում 2 եթերաշրջան հաղթելու համար։ 1982 թվականին թողարկվեց «Մամա Մարիա» երգը, որը բարձր դիրք գրավեց եվրոպական հիթ-շքերթներում, 19 շաբաթ շարունակ եղավ Գերմանիայի հիթերի ցանկում, իսկ Իտալիայում թողարկված համանուն ալբոմը 1983 թվականի հիթ-շքերթում գրավեց 4-րդ հորիզոնականը ։ Հաջորդ տարի Եվրոպայում թողարկվեց հանրահայտ «Voulez-vous danser?» («Կուզե՞ք պարել») ալբոմը։ Նույն տարում խումբը դարձավ Չիլիի «Viña del Mar» երաժշտական փառատոնի պատվավոր հյուրը։
1985 թվականին «Ricchi e Poveri»-ն «Se m’innamoro» («Եթե ես սիրահարվեմ») երգով հաղթեց Սան-Ռեմոյի փառատոնում` արժանանալով հանդիսատեսի 1506812 ձայներին, բարձրանալով Իտալիայի հիթ-շքերթի 6-րդ հորիզոնականին ինչպես նաև իրականացրեց շրջագայություններ Ավստրալիայում։ Փառատոնի հաղթանակին ավելանում է նաև Ֆրանսիայում վաճառված սկավառակների հսկայական քանակի համար շնորհված Medien պարգևը։ 1986 թվականի ամռանը եղան առաջին շրջագայությունները Սովետական Միությունում, որոնք ներառում էին 44 համերգներ` 780 հազար հանդիսատեսով։ 1986 թվականի նոյեմբերի 21-ին Կենտրոնական հեռուստատեսությունը ցույց տվեց համերգի հեռուստատարբերակը։
1987 թվականին խումբը Սան-Ռեմոյի փառատոնում գրավեց 7-րդ հորիզոնականը` Տոտո Կուտունյոյի «Canzone d’amore» («Երգ սիրո մասին») երգով, և թողարկում է վերջին նոր երգերով ալբոմը՝ «Pubblicità»-ն։ Դրանից հետո թողարկված ալբոմներն արդեն վերամշակումներ են` փոքրաթիվ նոր երգերով («Baciamoci» («Համբուրվենք»), 1994, հեղինակ` Ումբերտո Նապոլիտանո, «Parla col cuore» («Խոսի՛ր մաքուր սրտից»), 1998)։
1988 թվականին երաժիշտները բավականին բարդ երգով` «Nascerà Gesu» գրավում են 9-րդ հորիզոնականը Սան-Ռեմոյի փառատոնում։ Երգը նվիրված էր գենային ճարտարապետության խնդիրներին, այդ իսկ պատճառով այն հանրության և քննադատների կողմից բազմանշանակորեն ընդունվեց։ Սակայն 1989 թվականի փառատոնի ժամանակ կատարած նախկին պրոդյուսեր Էրոսա Ռամացոտտի Պյերո Կասսանոյի գրած «Chi voglio sei tu» («Նա ով ինձ պետք է, դու ես») երգը ավելի հետաքրքրեց ունկնդիրներին, և երգը գրավեց 8-րդ հորիզոնականը։ 1990 թվականի փառատոնային «Buona giornata» երգը դարձավ իտալական հեռուստատեսային հաղորդումներից մեկի գրադրվագը։ 1991 թվականին խմբի անդամները պայմանագիր են կնքում RAI հեռուստատեսության հետ, և դառնալով հայտնի Domenica in հեռուստահաղորդման հաղորդավարներ` թողարկում են «Una domenica con te» ալբոմը։ 1992 թվականին Ricchi e Poveri-ն Սան-Ռեմոյի փառատոնին ներկայացան Տոտո Կուտունյոյի «Così lontani» («Այնքան հեռու») երգով, իսկ հաջորդ տարի պայմանագիր կնքեցին իտալական Mediaset հեռուստաալիքի հետ։ Նույն տարում նրանք ձայնագրում են «Allegro italiano»  տրիբյուտ-ալբոմը` իտալական հայտնի երգերի սեփական տարբերակները.«Caruso» («Կարուսո»), «L’italiano» («Իտալացին»), «Ti amo» («Ես սիրում եմ քեզ») և այլն։ Այս տարիներին RIcchi e Poveri-ն համագործակցեց Rete 4 հեռուստաալիքի հետ, և նկարահանվելով «La donna del mistero» («Խորհրդավոր կինը») հայտնի հեռուստասերիալի նոր տարբերակում` «La vera storia della donna del mistero» («Խորհրդավոր կնոջ մասին մեկ այլ պատմություն») սերիալում, մեծ հաջողություն գրանցեց։ Հաջորդ տարիներին բազմիցս հյուրընկալվեցին Պատրիցիա Ռոզետտիի վարած A casa nostra հեռուստահաղորդմանը։ 1998 թվականին եռյակը թողարկեց իրենց լավագույն երգերը և Ֆաբրիցիո Բերլինչյոնի հետ համահեղինակած 6 նոր երգեր («Mai dire mai» («Երբեք մի ասա երբեք»), «La stella che vuoi» («Աստղը, որ դու կցանկանաս») և այլն)  ներառող «Parla col cuore» ալբոմը։ 2004 թվականին Ricchi e Poveri-ն մասնակցեց Music Farm ռեալիտի-շոուին` հաղթելով Լորեդանա Բերտեյի մարտահրավերը և եզրափակչում գրավելով 3-րդ հորիզոնականը։ 1994-2008 թվականներին խումբը բազմաթիվ հյուրախաղեր անցկացրեց Իտալիայում, Ֆրանսիայում, Գերմանիայում, Բելգիայում, Մոլդովայում, Հունաստանում, Լիտվայում, Ավստրալիայում, Ալբանիայում, Սլովենիայում, Հունգարիայում, Կանադայում և ԱՄՆ-ում։ Ինչպես նաև մասնակցություն ունեցավ տարբեր հեռուստատեսային ներկայացումներում։ Այսօրվա դրությամբ խմբի սկավառակները վաճառված են ավելի քան 20 միլիոն օրինակով։ 2012 թվականին խումբը` 14-ամյա դադարից հետո, թողարկեց մի քանի նոր երգով «Perdutamente Amore» ալբոմը։ 2008 թվականին թողարկվում է «Mamma Maria (The Hits Reloaded)» սկավառակը` ժամանակակից պարային ռիթմերով։
2013 թվականին չեղարկվում է նրանց ելույթը Սան-Ռեմոյի փառատոնում, Ֆրանկո Գատտին հայտնում է իր 23-ամյա որդի Ալեսսիոյի մահվան մասին, բայց միևնույն է մնում է բեմի վրա։ 2016 թվականի մայիսի 4-ին Ֆրանկո Գատտին լքում է խումբը` իր ընտանիքի հետ ավելի շատ ժամանակ անցկացնելու նպատակով ։ Անժելան ու Անժելոն հարգեցին նրա որոշումը` հայտնելով երկրպագուներին, որ կշարունակեն իրենց գործունեությունը առանց Ֆրանկոյի։ Այժմ խումբը մասնակցում է ռուսական և արտասահմանյան բազմաթիվ հաղորդումներին, և շարունակում է շրջագայել աշխարհով։
Աստրիդ Կլևե
Աստրիդ Կլեվե (Astrid от кливом, ), շվեդ գիտնական-բուսաբան, երկրաբան, քիմիկոս, Ուփսալայի համալսարանի հետազոտող։
Կենսագրություն
Աստրիդ Կլևեն ծնվել է 1875 թվականի հունվարի 22-ին, Շվեդիայի Ուփսալա քաղաքում, քիմիկոս, օվկիանոսագետ, երկրաբան և պրոֆեսոր Պեր Թեոդոր Կլևեի և նրա կնոջ՝ Ալմայի ընտանիքում։ Եղել է նրանց ավագ դուստրը։ Իր երկու կրտսեր քույրերի հետ Աստրիդն իր նախնական կրթությունը ստացել է տանը, ուսուցանել է մայրիկը, որը  Շվեդիայի առաջին կանանցից մեկն է եղել, ով ստացել է գիմնազիական կրթություն։ Հոր լաբորատորիայում Աստրիդ Կլևեն ուսումնասիրել է պլանկտոնը և գիտության հիմունքները, որն էլ նրա մոտ հետաքրքրություն է առաջացրել դիատոմային ջրիմուռների նկատմամբ։
1891 թվականի աշնանից Ուպսալայի համալսարանում սովորել է բնական գիտություններ։ Համալսարանն ավարտել է 1894 թվականի հունվարին՝ ստանալով բակալավրի աստիճան։ Այնուհետև աշխատել է որպես Ստոկհոլմի առաջադիմական համալսարանի քիմիայի պրոֆեսորի ասիստենտ։ Աշխատանքի ընթացքում ծանոթացել է գերմանա-շվեդական կենսաքիմիկոս, իսկ հետագայում Նոբելյան մրցանակակիր Հանս ֆոն Էյլեր-Հելփինի հետ։ 1902 թվականին նրանք ամուսնացել են, և Աստրիդը ստացել է Կլիվ ֆոն Էյլեր ազգանունը։ Ունեցել են հինգ երեխա, որոնցից երեքը ծնվել են Աստրիդի համալսարանն ավարտելուց անմիջապես հետո, որդիներից մեկը՝ Ուլֆ ֆոն Էյլերը, դարձել է ֆիզիոլոգ և Նոբելյան մրցանակակիր։ 1912 թվականին նրանք ամուսնալուծվել են, իսկ տասնյոթ տարի անց՝ 1929 թվականին, Հանս ֆոն Էյլեր-Հելպինը ստացել է Նոբելյան մրցանակ քիմիայի բնագավառում՝ ֆերմենտացման վերաբերյալ իր հետազոտության համար։ 1911-1917 թվականներին Աստրիդ Կլևեն որպես ուսուցիչ աշխատել է Ստոկհոլմի կանանց սեմինարիայում։ Այդ ժամանակահատվածում նա շարունակել է իր հետազոտությունները։ Ուսումն ավարտելուց հետո տեղափոխվել է Վերմլանդ, որտեղ ապրել է 1917-1923 թվականներին։ Վերմլանդում ղեկավարել է Անտառային հետազոտությունների լաբորատորիան (Skoghallsverkens), «Uddeholm Company» դուստր ձեռնարկությունը, որտեղ շարունակել է հետազոտություններ անցկացնել։ Այնուհետև ընտանիքը տեղափոխվել է Ուփսալա, իսկ 1933 թվականին տեղափոխվել են Լինդեսբերգի ոչխարաբուծական ֆերմա։ Բացի հողագործությունից, Կլևեն  դասավանդել է ռեալական դպրոցում։ 1949 թվականին ընտանիքը վերադարձել է Ուփսալա, որտեղ նրանք անկացրել են իրենց կյանքի մեծ մասը, նույն թվականին դարձել է կաթոլիկ։
1968 թվականին՝ 93 տարեկանում, Աստրիդը ճողվածքի վիրահատություն է տարել, որից հետո այլևս չի կարողացել ապաքինվել։ Աստրիդ Կլևե ֆոն Էյլերը մահացել է 1968 թվականի ապրիլի 8-ին, Վեստերոսի ծերանոցում։
Գիտական հետազոտություններ
Մոտավորապես այդ ժամանակաշրջանում և հետագայում 1960-ականներին, Կլևեն կրկին կենտրոնացրել է իր հետազոտությունները Բալթիկ ծովում կենդանի և բրածո դիատոմային ջրիմուռների վրա։ Նրա հետազոտությունները կապված են նաև պալեոբուսաբանական խնդիրների հետ, ներառյալ Բալթիկ ծովում ջրի մակարդակի փոփոխությունները ։ Նույն ժամանակահատվածում՝ 1932-1955 թվականներին, հրատարակել է մի քանի մենագրություններ դիատոմների տաքսոնոմիայի վերաբերյալ։ 1951 թվականին Կլևեն հրատարակել է շվեդական և ֆիննական դիատոմների մասին «Die Diatomeen von Schweden und Finnland» մենագրությունը, որի վրա նա աշխատել է ավելի քան տասը տարի։ 1945 թվականին վերադարձել է Ուպսալայի համալսարանի երկրաբանության ամբիոն։ 1948 թվականին նրան շնորհվել է «Jubilee Doctor of Philosophy» պատվավոր կոչում՝ որպես առաջին կին Շվեդիայում։ 1955 թվականին ստացել է պատվավոր պրոֆեսորի կարգավիճակ՝ դիատոմների ուսումնասիրության համար։ Կլևեն շարունակել է հրատարակել գիտական աշխատությունները մինչև 86 տարեկան հասակը։
Ճկուն աշխատանքային գրաֆիկ
Ճկուն աշխատանքային գրաֆիկը ժամերի ճկուն գրաֆիկ է, որը թույլ է տալիս աշխատողներին փոխել իրենց աշխատանքային օրը և որոշել/կարգավորել մեկնարկի և ավարտի ժամերը։ Ի տարբերություն ավանդական աշխատանքային պայմանավորվածությունների, որոնք պահանջում են աշխատողներից աշխատել սովորական օրվա առավոտյան 9-ից մինչև երեկոյան 5-ը, ճկուն ժամանակը սովորաբար ներառում է օրվա «հիմնական» շրջան, որի ընթացքում աշխատողներից պահանջվում է լինել աշխատավայրում (օրինակ՝ ժամը 11-ից մինչև 17-ը ընկած ժամանակահատվածում և «թողունակության» ժամկետ, որի ընթացքում պետք է աշխատեն բոլոր պահանջվող ժամերը (օրինակ՝ առավոտյան 5:30-ից մինչև 19:30-ը): «Հիմնական» ժամանակաշրջանից դուրս աշխատանքային օրը «ճկուն ժամանակային գրաֆիկ» է, որում աշխատողները կարող են ընտրել, թե երբ են աշխատում՝ պայմանով, որ գործատուների կողմից սահմանված «թողունակության» ժամանակահատվածում լրացնեն օրական, շաբաթական կամ ամսական ընդհանուր ժամերի քանակի, և կատարեն անհրաժեշտ աշխատանքներին։ Ճկուն ժամանակացույցով աշխատողներից պահանջվող ընդհանուր աշխատաժամանակը նույնն է, ինչ պահանջվում է ավանդական աշխատանքային գրաֆիկով:Ճկուն աշխատանքային գրաֆիկի քաղաքականությունը թույլ է տալիս անձնակազմին որոշել, թե երբ են աշխատելու, իսկ ընդհանուր աշխատանքային տարածքի քաղաքականությունը թույլ է տալիս անձնակազմին որոշել, թե որտեղ են աշխատելու։ Առավելությունները ներառում են թույլ տալ աշխատակիցներին համակարգել իրենց աշխատանքային ժամերը հասարակական տրանսպորտի ժամանակացույցի, իրենց երեխաների գրաֆիկի և ամենօրյա երթևեկության օրինաչափությունների հետ՝ խուսափելու գերծանրաբեռնվածությունից, օրինակ՝ պիկ ժամից։ Ոմանք պնդում են, որ ճկուն աշխատանքը կփոխի մեր աշխատանքի բնույթը։ Ճկուն աշխատանքային գրաֆիկի գաղափարը հորինել են Քրիստել Կամերերը և Վիլհելմ Հալերը ։